România

Judetul Timis

Comuna Nadrag

Consiliul Local

**HOTĂRÂREA nr. 42**

**din 11 iulie 2025**

Privind delegarea serviciului public de alimentare cu apă si canalizare, denumit „Serviciul de Alimentare cu Apa și Canalizare Nadrag” ( CIF 37500013) cu personalitate juridică, organizat în subordinea Consiliului Local al comunei Nădrag, jud. Timiș.

Consiliul local al comunei Nadrag.

Având în vedere faptul că pentru o bună functionare a Serviciului de Alimentare cu Apa si Canalizare Nadrag și obținerea avizelor necesare este nevesară delegarea serviciului public de alimentare cu apă si canalizare, denumit „Serviciul de Alimentare cu Apa și Canalizare Nadrag” cu personalitate juridică, organizat în subordinea Consiliului Local al comunei Nadrag, jud. Timis

Având în vedere referatul nr. 1603/ 07.07.2025 al primarului comunei Nădrag – iniţiator al proiectului de hotărâre;

Având în vedere referatul nr. 1604 / 07.07.2025 al compartimentului de specialitate;

Având în vedere avizul favorabil nr. 1605 / 07.07.2025 al comisiei de specialitate a Consiliului Local;

Ținând cont de faptul că anunțul referitor la elaborarea proiectului de hotărâre a fost adus la cunoștința publicului.

Având în vedere că prezenta hotărâre este un act administrativ cu caracter normativ.

În temeiul:

- Art. 1 alin. (4) lit. „h”, art. 3, art. 8, art. 22, art. 24 alin. (1) și alin. (2), art. 25 alin. (1), art. 28 alin. (2) lit. „a” din Legea nr. 51/2006 a serviciilor comunitare de utilități publice, actualizată, cu modificările și completările ulterioare;

- Art. 10, art. 12 alin. (1) lit. „e” și „h”, art. 17, art. 18 alin. (1) lit. „a” și alin. (2), art. 19 din Legea nr. 241/2006 a serviciului de alimentare cu apă și de canalizare, actualizată, cu modificările și completările ulterioare ;

- Ordinele președintelui A.N.R.S.C. nr. 88, 89 și 90 din 2007;

- Art. II din Legea nr. 224/2015 pentru modificarea și completarea Legii serviciului de alimentare cu apă și de canalizare nr. 241/2006, actualizată, cu modificările și completările ulterioare;

- Art. 5, alin.(2) și art.6, alin(1) și (3); art.8, alin.(1); art.59; art.80 ;I 81, alin.(1) si (2) din Legea nr. 24/2000 privind normele de tehnică legislativă pentru elaborarea actelor normative, republicată cu modificările și completările ulterioare;

-Dispozițiilor art.7 din Legea nr. 52/2003 privind transparența decizională în administrația publică;

- În temeiul prevederilor art. 129 alin.(1) și (2) lit. c) coroborate cu alin. (3), lit. „c” și alin. (7) lit. „n”, art. 139 alin. (3), lit.c), art. 196 alin. (1) lit. „a”, art. 197 alin. (1) ,(2), (3), (4) și (5) și art.200 din O.U.G. nr. 57/2019 privind Codul administrativ ;

**HOTĂRĂȘTE**

**Art.1.** „(1) Se aprobă darea în administrare a serviciului de alimentare cu apă și canalizare şi a infrastructurii tehnico-edilitare aferente acestuia pentru desfăşurarea serviciului public de alimentare cu apă și canalizare în comuna Nadrag, din județul Timis către ” SERVICIUL DE ALIMENTARE CU APA SI CANALIZARE NADRAG”( CIF 37500013) – serviciu cu personalitate juridică din subordinea Consiliului Local al comunei Nadrag pentru o perioada de 5 ani.

(2) Bunurile ce compun sistemele de utilităţi publice prin intermediul cărora sunt prestate activitățile din cadrul serviciului de alimentare și de canalizare vor fi date în administrare și exploatare în baza unui proces verbal de predare-primire încheiat între Comuna Nadrag în calitate de predător și ” SERVICIUL DE ALIMENTARE CU APA SI CANALIZARE NADRAG” în calitate de primitor.”

**Art.2.**Operatorul serviciului de alimentare cu apă şi de canalizare, va administra, va asigura funcţionarea şi va exploata serviciul şi sistemul de alimentare cu apă şi de canalizare al comunei Nadrag și va presta următoarele activităţi:

a) captarea apei brute, din surse de suprafaţă sau subterane;

b) tratarea apei brute;

c) transportul apei potabile şi/sau industriale;

d) înmagazinarea apei;

e) distribuţia apei potabile şi/ sau industriale.

f) colectarea, transportul şi evacuarea apelor uzate de la utilizatori la staţiile de epurare;

g) epurarea apelor uzate şi evacuarea apei epurate în emisar;

h) colectarea, evacuarea şi tratarea adecvată a deşeurilor din gurile de scurgere a apelor pluviale şi asigurarea funcţionalităţii acestora;

i) evacuarea, tratarea şi depozitarea nămolurilor şi a altor deşeuri similare derivate din activităţile prevăzute mai sus;

j) evacuarea apelor pluviale şi de suprafaţă din intravilanul localităţilor.

**Art.3.** Se acordă Operatorului dreptul exclusiv de a presta activităţile de la art.2 pentru toţi utilizatorii din raza unităţii administrativ-teritoriale Nadrag în condiţii de calitate şi cu respectarea indicatorilor de performanţă stabiliţi prin Regulamentul propriu al serviciului de alimentare cu apă şi de canalizare (Anexa 1).

**Art.4** Prestarea serviciului public de alimentare cu apă şi de canalizare al comunei Nadrag se va face în conformitate cu prevederile Regulamentului şi Caietului de Sarcini (Anexa 2) proprii ale serviciului public de alimentare cu apă şi de canalizare.

**Art.5** (1) Funcţionarea sistemului de alimentare cu apă şi de canalizare trebuie să fie continuă, operatorul răspunzând pentru neîndeplinirea serviciului, în conformitate cu clauzele contractuale sau condiţiile de menţinere a licenţei.

(2) În cazul lipsei de debit ca urmare a reducerii debitelor de apă ale sursei în caz de secetă sau îngheţ, distribuţia apei se va face după un program propus de operator şi aprobat de autoritatea administraţiei publice locale, program ce va fi adus la cunoştinţa utilizatorilor în timp util, prin mijloace adecvate (mass-media, afişare la utilizator).

(3) Apa potabilă distribuită prin sistemele de alimentare cu apă este destinată satisfacerii cu prioritate a nevoilor gospodăreşti ale populaţiei, ale instituţiilor publice, ale operatorilor economici şi, după caz, pentru combaterea şi stingerea incendiilor, în lipsa apei industriale.

(4) Apa potabilă distribuită utilizatorilor trebuie să îndeplinească, la branşamentele acestora, condiţiile de potabilitate şi parametrii de debit şi presiune prevăzute în normele tehnice şi reglementările legale în vigoare.

(5) Utilizarea apei potabile în alte scopuri decât cele menţionate la alin. (3) este permisă numai în măsura în care exista disponibilităţi faţă de necesarul de apă potabilă al localităţii, stabilit potrivit prescripţiilor tehnice în vigoare.

(6) În cazul în care cerinţele de apă potabilă ale operatorilor economici nu pot fi acoperite integral, aceştia pot să îşi asigure alimentarea cu apă potabilă prin sisteme proprii, realizate şi exploatate în condiţiile legii;

(7) Pentru satisfacerea altor nevoi, cum ar fi: stropitul strazilor şi al spaţiilor verzi, spălatul pieţelor şi al străzilor, spălarea periodică a sistemului de canalizare, spălarea autovehiculelor şi consumul tehnologic al unităţilor industriale, se va utiliza cu precădere apa industrială.

(8) Apa industrială sau apa cu caracter nepotabil se poate asigura prin sisteme publice de alimentare cu apă industrială sau prin sisteme individuale realizate şi exploatate de operatorii economici.

(9) Se interzice orice legatură sau interconectare între sistemele de alimentare cu apă potabilă şi sistemele de alimentare cu apă industrială.

(10) Sistemul de canalizare trebuie să asigure, cu precădere, colectarea, transportul, epurarea şi evacuarea într-un receptor natural a apelor uzate provenite de la utilizatorii serviciului de alimentare cu apă, precum şi a apelor pluviale sau de suprafaţă colectate de pe teritoriul Comunei Nadrag.

(11) Nămolurile provenite din staţiile de tratare a apei, din sistemele de canalizare şi din staţiile de epurare a apelor uzate se tratează şi se prelucrează în vederea neutralizării, deshidratării, depozitării controlate sau valorificării, potrivit reglementărilor legale în vigoare privind protecţia şi conservarea mediului, respectiv igiena şi sănătatea populaţiei.

(12) Apele uzate evacuate în sistemele de canalizare trebuie să respecte condiţiile precizate prin acordul de preluare în canalizarea publică a comunei Nadrag, respectiv prin contractul de prestare a serviciului, precum şi pe cele impuse prin reglementările tehnice în vigoare, astfel încât, prin natura, cantitatea ori calitatea lor, sa nu conducă la:

a) degradarea construcţiilor şi instalaţiilor componente ale sistemelor de canalizare;

b) diminuarea capacităţii de transport a reţelelor şi a canalelor colectoare;

c) perturbarea funcţionării normale a staţiei de epurare prin depăşirea debitului şi a încărcării sau prin inhibarea proceselor de epurare;

d) apariţia unor pericole pentru igiena şi sănătatea populaţiei sau a personalului de

exploatare a sistemului;

e) apariţia pericolelor de explozie.

(13) Evacuarea în receptorii naturali a apelor uzate epurate şi depozitarea nămolurilor provenite din staţiile de epurare se fac numai în condiţiile calitative şi cantitative precizate în avizele, acordurile şi autorizaţiile de mediu eliberate de autorităţile competente, potrivit reglementărilor în vigoare din domeniul protecţiei calităţii apei şi a mediului, astfel încât să se garanteze protecţia şi conservarea mediului, respectiv igiena şi sănătatea populaţiei.

(14) Preluarea în sistemele de canalizare a apelor uzate provenite de la agenţi economici industriali sau de la alţi utilizatori neracordati la reţelele de distribuţie a apei se poate aproba numai în măsura în care capacitatea sistemelor nu este depăşită din punct de vedere hidraulic sau al încărcării cu substanţe impurificatoare şi numai dacă nu conţin poluanţi toxici sau care pot inhiba ori bloca procesul de epurare.

**Art.6** (1) Pentru intervenţia rapidă în caz de necesitate operatorul va face marcaje şi inscripţii pe clădirile de locuit, alte clădiri din apropiere, împrejmuiri, care vor indica prezenţa căminelor de vane şi a hidranţilor de incendiu.

(2) Este interzisă blocarea accesului la căminele şi hidranţii reţelei pentru care s-au executat marcajele şi inscripţiile menţionate la alin. (1).

**Art.7** În vederea realizării obiectivelor şi sarcinilor ce le revin în domeniul serviciului de alimentare cu apă şi de canalizare a localităţii, operatorul trebuie să asigure, potrivit prevederilor art. 27 din Legea nr. 241/2006 republicată, cu modificările și completările ulterioare:

a) producerea, transportul, înmagazinarea şi distribuţia apei potabile, respectiv preluarea, canalizarea, epurarea şi evacuarea apelor uzate;

b) exploatarea sistemului de alimentare cu apă, respectiv a sistemului de canalizare în condiţii de siguranţă şi eficienţă tehnico-economică, cu respectarea tehnologiilor şi a instrucţiunilor tehnice de exploatare;

c) instituirea, supravegherea şi întreţinerea, corespunzător dispoziţiilor legale, a zonelor de protecţie sanitară, a construcţiilor şi instalaţiilor specifice sistemului de alimentare cu apă şi de canalizare;

d) monitorizarea strictă a calităţii apei potabile distribuite prin intermediul sistemului de alimentare cu apă, în concordanţă cu normele igienico-sanitare în vigoare;

e) captarea apei brute, respectiv descărcarea apelor uzate orăşeneşti în receptorii naturali, numai cu respectarea condiţiilor impuse prin acordurile, avizele şi autorizaţiile de mediu şi de gospodărire a apelor;

f) întreţinerea şi menţinerea în stare de permanentă funcţionare a sistemului de alimentare cu apă şi de canalizare;

g) contorizarea cantităţilor de apă produse, distribuite şi respectiv facturate;

h) creşterea eficienţei şi a randamentului sistemului de alimentare cu apă şi de canalizare în scopul reducerii tarifelor, prin eliminarea pierderilor în sistem, reducerea costurilor de producţie, a consumurilor specifice de materii prime, combustibili şi energie electrică şi prin reproiectarea, reutilarea şi retehnologizarea acestora;

i) limitarea cantităţilor de apă potabilă distribuită prin reţelele de alimentare cu apă, utilizată în procesele industriale, şi diminuarea consumurilor specifice prin recircularea, refolosirea şi reutilizarea acesteia.

**Art.8** (1) Pe toată durata existenţei sistemelor de alimentare cu apă şi de canalizare, pentru executarea lucrărilor necesare întreţinerii şi exploatării sistemelor respective, operatorul are drept de servitute asupra proprietăţilor afectate de sistemul de alimentare cu apă şi de canalizare, realizându-se cu titlu gratuit pe toată durata existenţei acestuia.

(2) Dacă cu ocazia intervenţiilor pentru retehnologizări, reparaţii, revizii, avarii se produc pagube proprietarilor din vecinătatea sistemelor de alimentare cu apă şi de canalizare, operatorul are obligaţia să le plătească acestora despăgubiri, în condiţiile legii. Proprietarul terenului afectat de exercitarea dreptului de servitute va fi despăgubit pentru prejudiciile cauzate. Cuantumul despăgubirii se stabileşte prin acordul părţilor sau, în cazul în care părţile nu se înţeleg, prin hotărâre judecătorească.

(3) Operatorul are obligaţia să ţină evidenţe distincte pentru fiecare activitate, având contabilitate separată pentru fiecare tip de serviciu în parte.

**Art.9** Operatorul serviciului de alimentare cu apă şi de canalizare, are dreptul:

a) să oprească temporar furnizarea apei sau prestarea serviciului de canalizare, fără înştiinţarea prealabilă a utilizatorilor şi fără să îşi asume răspunderea faţă de aceştia, în cazul unor avarii grave a căror remediere nu suferă amânare, care pot produce pagube importante, accidente sau explozii, defecţiuni ale instalaţiilor interioare ale utilizatorului sau care afectează buna funcţionare a sistemului de alimentare cu apă şi/sau de canalizare. În astfel de cazuri, operatorul are obligaţia de a anunţa utilizatorii imediat de situaţia apărută prin toate mijloacele ce le are la dispoziţie;

b) să restricţioneze alimentarea cu apă a tuturor utilizatorilor, pe o anumită perioadă, cu înştiinţarea prealabilă, în cazul în care apar restricţionări justificate la sursa de apă sau la racordarea şi punerea în funcţiune a unor noi capacităţi din cadrul sistemului de alimentare cu apă sau de canalizare ori a unor lucrări de întreţinere planificate. Aceste restricţionări se pot face cu aprobarea autorităţilor administraţiei publice locale Nadrag, cu excepţia cazurilor de forţă majoră;

c) să încaseze contravaloarea serviciilor furnizate/prestate şi să aplice penalităţile legale;

d) să întrerupă sau să sisteze furnizarea/prestarea serviciului de alimentare cu apă şi de canalizare, în condiţiile legii, cu notificare prealabilă, la utilizatorii care nu şi-au achitat facturile pe o perioadă mai mare de 30 de zile calendaristice de la data expirării termenului de plată a facturii sau care nu respectă clauzele contractuale. Aceleaşi măsuri, inclusiv desfiinţarea branşamentelor/racordurilor, se pot lua faţă de utilizatorii clandestini, dacă aceştia nu au îndeplinit condiţiile impuse de operatori pentru intrarea în legalitate.

e) măsura debranşării de la reţeaua publică se poate lua numai în urma unei notificări prealabile adresate utilizatorului restant şi se poate pune în aplicare după 5 zile lucrătoare de la data primirii acesteia; transmiterea se poate face prin curier sau prin scrisoare recomandată. Procedura de notificare se va considera îndeplinită şi în cazul unui eventual refuz de primire a acesteia din partea utilizatorului.

f) reluarea furnizării/prestării serviciului de canalizare se va face în termen de maximum 5 zile lucrătoare de la efectuarea plăţii; cheltuielile justificate aferente sistării, respectiv reluării prestării serviciului, se suportă de utilizator.

g) dacă în termen de 3 luni de la data debranşării nu se solicită reluarea prestării serviciului de alimentare cu apă şi de canalizare, calitatea de utilizator se pierde, iar reluarea prestării serviciului de alimentare cu apă şi de canalizare se face ca pentru un nou utilizator, în baza unui nou contract de prestare a serviciului.

h) să solicite ajustarea periodică a preţului/tarifului, în raport cu modificările intervenite în costuri;

i) să solicite modificarea preţului/tarifelor, în condiţiile legii, dacă a intervenit o schimbare semnificativă a echilibrului contractual sau în structura costurilor;

j) să aplice la facturare preţurile/tarifele aprobate de Consiliul local al Comunei Nadrag;

k) solicite recuperarea debitelor la instanţa competentă.

**Art.10** Operatorul serviciului de alimentare cu apă şi de canalizare are obligaţia:

a) să respecte angajamentele asumate prin contractele de furnizare/prestare a serviciilor de apă şi de canalizare;

b) să respecte prevederile regulamentului propriu serviciului de alimentare cu apă şi de canalizare aprobat;

c) să ia măsurile necesare pentru remedierea operativă a defecţiunilor apărute la instalaţiile sale, precum şi de înlăturare a consecinţelor şi pagubelor rezultate;

d) să presteze serviciul de alimentare cu apă şi de canalizare la toţi utilizatorii cu care a încheiat contracte de furnizare/prestare şi utilizare a serviciilor;

e) să servească toţi utilizatorii din aria de acoperire pentru care a fost licenţiat;

f) să respecte indicatorii de performanţă aprobaţi de autorităţile administraţiei publice locale ale comunei Nadrag;

g) să furnizeze date despre prestarea serviciului autorităţilor administraţiei publice locale, precum şi A.N.R.S.C., conform programelor stabilite de acestea;

h) să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare pentru achiziţiile de lucrări, bunuri şi servicii;

i) să furnizeze apă potabilă la parametrii de potabilitate impuşi de actele normative în vigoare, cu asigurarea valorilor debitelor şi a presiunii de serviciu, indiferent de poziţia utilizatorului în schema de funcţionare;

j) să asigure preluarea apelor uzate şi meteorice la sistemul de canalizare şi să verifice calitatea acestora;

k) să întreţină şi să verifice funcţionarea contoarelor de măsurare a cantităţilor de apă, în conformitate cu prescripţiile metrologice şi să utilizeze pentru sigilare numai sigilii cu serie unică de identificare pentru a preveni sigilarea neautorizată;

l) să emită factura pentru furnizarea/prestarea serviciului de alimentare cu apă şi de canalizare cel mai târziu până la data de 15 a lunii următoare celei în care prestaţia a fost efectuată;

m) să factureze cantităţile de apă furnizate şi serviciile de canalizare prestate la valorile măsurate prin intermediul contoarelor, aducând la cunoştinţa utilizatorului modificările de preţ/tarif;

n) să înregistreze toate reclamaţiile şi sesizările utilizatorilor, să le verifice şi să ia măsurile ce se impun, pentru rezolvarea acestora. La sesizările utilizatorilor operatorul va răspunde în scris, în termen de maximum 30 de zile calendaristice de la înregistrarea acestora.

o) să presteze serviciul de alimentare cu apă şi de canalizare numai pe baza unui contract încheiat cu utilizatorii serviciului şi în conformitate cu prevederile regulamentului propriu serviciului de alimentare cu apă şi de canalizare al comunei Nadrag;

p) să ţină gestiune separată pentru fiecare activitate a serviciului de alimentare cu apă şi de canalizare, în vederea stabilirii de preţuri juste în concordanţă cu cheltuielile efectuate;

q) să încheie contracte de asigurare pentru pagubele aduse la infrastructura exploatată în desfăşurarea activităţilor;

r) să deţină toate avizele, acordurile, autorizaţiile şi licenţele necesare prestării activităţilor specifice serviciului de alimentare cu apă şi de canalizare, prevăzute de legislaţia în vigoare;

s) să presteze serviciul de alimentare cu apă şi de canalizare cu respectarea principiilor universalităţii, accesibilităţii, continuităţii şi egalităţii de tratament între utilizatori.

ș) sã echipeze cu contoare branşamentele utilizatorilor în punctul de delimitare a instalaţiilor, în termenele stabilite de Consiliul Local al comunei Nadrag.

**Art.11** Operatorul serviciului de alimentare cu apă şi de canalizare, nu rãspunde pentru neîndeplinirea serviciului, în cazurile de forţã majoră precum:

a) evenimente naturale incontrolabile ( cutremur, erupţia unui vulcan, furtună, inundaţie, incendiu, orice alte catastrofă naturală,etc.)

b) evenimente sociale (război, atentat terorist, lovitură de stat, greve, instituirea stării de necesitate, orice alte evenimente sociale asimilate forţei majore, etc);

c) evenimente de natură medicală, sănătate publică, siguranţa alimentelor şi sanitar veterinare;

d) orice alte cazuri asimilate forţei majore în conformitate cu legislaţia în vigoare;

**Art.12** Operatorul serviciului de alimentare cu apă şi de canalizare nu răspunde pentru neîndeplinirea serviciului în următoarele cazuri:

a) ca urmare a lucrărilor de întreţinere, reparaţii, modernizări, extinderi, devieri, branşări noi, schimbări de contoare, dacă operatorul a anunţat utilizatorii despre eventualitatea opririi furnizării apei, specificând data şi intervalul de timp în care aceasta va fi oprită. Anunţul de oprire a furnizării apei, prin mass-media şi/sau afişare la utilizatori, după caz, în funcţie de numărul de utilizatori afectaţi trebuie făcut înainte, cu un număr de ore stabilit prin contract;

b) în cazul ploilor torenţiale care duc la depăşirea capacităţii proiectate de preluare la canalizare a debitelor, situaţie în care operatorul va face dovada depăşirii capacităţii.

**Art. 13** (1) Autorităţile administraţiei publice locale au, în relaţia cu operatorii serviciilor de utilităţi publice, următoarele drepturi:

a) să solicite informaţii cu privire la nivelul şi calitatea serviciului furnizat/prestat şi cu privire la modul de întreţinere, exploatare şi administrare a bunurilor din proprietatea publică sau privată a unităţilor administrativ-teritoriale, încredinţate pentru realizarea serviciului;

b) să invite operatorul pentru audieri, în vederea concilierii diferendelor apărute în relaţia cu utilizatorii serviciilor;

c) să aprobe stabilirea, ajustarea sau, după caz, modificarea preţurilor şi tarifelor serviciilor de utilităţi publice propuse de operatori, în baza metodologiilor elaborate de autorităţile de reglementare potrivit competenţelor acordate acestora prin legea specială;

d) să monitorizeze şi să exercite controlul cu privire la furnizarea/prestarea serviciilor de utilităţi publice şi să ia măsurile necesare în cazul în care operatorul nu asigură indicatorii de performanţă şi continuitatea serviciilor pentru care s-a obligat;

e) să sancţioneze operatorul în cazul în care acesta nu operează la nivelul indicatorilor de performanţă şi eficienţă la care s-a obligat şi nu asigură continuitatea serviciilor;

f) să refuze, în condiţii justificate, aprobarea preţurilor şi tarifelor propuse de operator;

(2) Autorităţile administraţiei publice locale au următoarele obligaţii faţă de operatorii furnizori/prestatori ai serviciilor de utilităţi publice:

a) să asigure un mediu de afaceri concurenţial, transparent şi loial;

b) să respecte angajamentele asumate faţă de operator prin hotărârea de dare în administrare a serviciului;

c) să asigure resursele necesare finanţării infrastructurii tehnico-edilitare aferente serviciilor, corespunzător clauzelor contractuale;

d) să păstreze, în condiţiile legii, confidenţialitatea datelor şi informaţiilor economico-financiare privind activitatea operatorilor, altele decât cele de interes public.

**Art. 14** Utilizatorii au obligaţia de a respecta clauzele contractului de furnizare/prestare a serviciului de alimentare cu apă şi de canalizare, inclusiv prevederile regulamentului serviciului, astfel cum este prevăzut la art. 31 din Legea 241/2006.

**Art. 15** **Penalităţile şi sancţiunile** aplicabile operatorilor pentru nerespectarea de către aceştia a indicatorilor de performanţă ai serviciului

(1) Încălcarea dispoziţiilor Legii serviciului de alimentare cu apă şi de canalizare nr. 241/2006 republicată, cu modificările și completările ulterioare, atrage răspunderea disciplinară, civilă, contravenţională sau penală a celor vinovaţi, după caz.

(2) Autorităţile administraţiei publice locale au dreptul să sancţioneze operatorul în cazul în care acesta nu furnizează/nu prestează serviciul la nivelul indicatorilor de performanţă aprobaţi, respectiv pentru nerespectarea altor angajamente asumate, prin:

a) aplicarea unor penalizări corespunzătoare prejudiciilor aduse utilizatorilor sau corespunzătoare pragului necesar descurajării operatorului în menţinerea deficienţelor constatate;

b) solicitarea de retragere/suspendare a licenţei de către A.N.R.S.C..

**Art.16** Operatorul are obligația de a solicita și de a obține eliberarea licenței în termen de 90 de zile de la data aprobării prezentei hotărâri.

**Art.17** Finanţarea cheltuielilor de operare necesare funcţionării şi exploatării serviciului de alimentare cu apă şi de canalizare se asigură prin încasarea de la utilizatori, pe baza facturilor emise de operatori, a contravalorii serviciilor furnizate/prestate.

**Art.18** (1) Finanţarea investiţiilor pentru înfiinţarea, dezvoltarea, reabilitarea şi modernizarea sistemelor de alimentare cu apă şi de canalizare intră în competenţa autorităţilor administraţiei publice locale Nadrag.

(2) Finanţarea lucrărilor de investiţii şi asigurarea surselor de finanţare se realizează în conformitate cu prevederile din Legea 273/2006 privind finanţele publice locale, cu modificările şi completarile ulterioare, ale Legii nr. 51/2006, republicată, cu modificările și completările ulterioare şi Legii 241/2006 a serviciului de alimentare cu apă şi de canalizare, republicată, cu modificările și completările ulterioare ;

(3) Înfiinţarea, dezvoltarea, modernizarea sau reabilitarea infrastructurii tehnico-edilitare aferente serviciului de alimentare cu apă şi de canalizare din bugetul local se face numai pe baza hotărârilor consiliului local al comunei Nadrag;

(4) Strategia sau Planul de investiţii pentru sistemul public de alimentare cu apă şi de canalizare al comunei Nadrag va fi aprobat de către Consiliul Local al comunei Nadrag prin hotărâre la propunerea primarului si va include investiţii in infrastructura proprie si investiţii in modernizarea, extinderea si dezvoltarea suprastructurii de alimentare cu apă şi de canalizare şi altele;

(5) Finanţarea şi realizarea investiţiilor aferente sistemelor de alimentare cu apă şi de canalizare ale comunei se fac cu respectarea legislaţiei în vigoare privind iniţierea, fundamentarea, promovarea şi aprobarea investiţiilor publice, în temeiul următoarelor principii:

a) promovarea rentabilităţii şi eficienţei economice;

b) păstrarea veniturilor realizate din aceste activităţi la nivelul comunităţilor ocale şi utilizarea lor pentru dezvoltarea serviciului şi a infrastructurii tehnico-edilitare aferente;

c) întărirea autonomiei fiscale a unităţilor administrativ-teritoriale pentru crearea mijloacelor financiare necesare în vederea funcţionării serviciului;

d) întărirea autonomiei locale privind contractarea şi garantarea unor împrumuturi interne sau externe necesare pentru finanţarea infrastructurii tehnico-edilitare aferente serviciului, în condiţiile legii;

e) respectarea legislaţiei în vigoare privind achiziţiile publice;

f) respectarea dispoziţiilor legale referitoare la calitatea şi disciplina în construcţii, urbanism, amenajarea teritoriului şi protecţia mediului;

(6) Bunurile realizate în cadrul programelor de investiţii ale unităţii administrativ-teritoriale aparţin domeniului public al unităţii administrativ-teritoriale, dacă sunt finanţate din fonduri publice;

(7) Obiectivele de investiţii promovate de autoritatea administraţiei publice locale Nadrag, specifice infrastructurii tehnico-edilitare aferente sistemelor de alimentare cu apă şi de canalizare, ce implică fonduri de la bugetul local sau transferuri de la bugetul de stat, se nominalizează în listele anuale de investiţii ale unităţii administrativ-teritoriale Nadrag anexate la bugetul local şi se aprobă odată cu acestea prin hotărâri ale Consiliului Local;

(8) Obiectivele de investiţii menţionate la alin. (7) se realizează cu respectarea prevederilor legale în vigoare privind elaborarea, avizarea şi aprobarea documentaţiilor de execuţie, a prevederilor legale în vigoare privind autorizarea executării lucrărilor de construcţii, precum şi a documentaţiilor de urbanism şi amenajarea teritoriului aprobate conform legii;

(9) Finanțarea cheltuielilor de capital pentru realizare aobiectivelor de investiții publice ale unității administrativ-teritoriale, aferente sistemelor de utilități publice, se asigură din următoarele surse:

a) fonduri de la bugetul local,

b)credite bancare, ce pot fi garantate de unitatea administrativ-teritorială, de statul român sau de alte entități specializate în acordarea de garanții bancare;

c) fonduri nerambursabile obținute oprin angajamente bilaterale sau multilaterale;

d) fonduri special constituite pe baza unor taxe, instituite la nivelul autorității administrației publice locale, potrivit legii;

e) fonduri transferate de la bugetul de stat, ca participare la cofinanțarea unor programe de investiții realizate cu finanțare externă, precum și din bugetele unor ordonatori principali de credite ai bugetului de stat;

f) fonduri puse la dispozișie de utilizatori;

g) alte surse, constituite conform legii.

(10) Administrarea bunurilor aparţinând domeniului public sau privat al Consiliului Local, aferente sistemelor de alimentare cu apă şi de canalizare, se face cu diligenţa unui bun proprietar.

**Art. 19** (1) Consiliul Local al comunei Nadrag atribuie SERVICIUL DE ALIMENTARE CU APA SI CANALIZARE NADRAG dreptul şi obligaţia de a furniza/presta serviciul public de alimentare cu apă și de canalizare al Comunei Nadrag, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului public de alimentare cu apă și de canalizare al Comunei Nadrag, în schimbul unei redevenţe.

(2) Pentru bunurile date în administrare Serviciului Public de Alimentare cu Apă și Canalizare Nadrag, conform prezentei hotărari, pentru exercitarea dreptului de operare asupra sistemului public de alimentare cu apa și canalizare, precum și pentru gestiunea serviciului public de alimentare cu apa și canalizare, nivelul redevetei datorate bugetului local de catre operator se stabilește la nivelul 4788.2 lei/an, pentru sistemul de alimentare cu apa și la nivelul 196.14 lei/an, pentru sistemul de canalizare. La stabilirea redevenţei a fost luată în considerare valoarea calculată similar amortizării pentru mijloace fixe aflate în proprietate publică (valoarea totala infrastructura apa – 5,745,841 lei si canalizare- 235,376 lei), componente ale sistemului public de alimentare cu apă şi de canalizare concesionat, puse la dispoziţia operatorului, şi gradul de suportabilitate al populaţiei (2.5%).

**Art. 20** (1) Contravaloarea serviciilor publice date în administrare se va determina în baza prețurilor în vigoare și a cantităților stabilite conform procedurii de facturare. La data intrării în vigoare a prezentei hotărâri, operatorul va practica pretul de 4,70 lei/mc pentru serviciul de alimentare cu apă. si 3,73 lei/mc pentru canalizare.

(2) Prețurile și tarifele vor fi ajustate conform Strategiei de tarifare ce urmează a fi elaborată și aprobată prin hotărâre a Cosiliului Local pentru completarea prezentei hotărâri de dare în administrare a serviciului public de alimentare cu apă și canalizare.

**Art. 21** Se aprobă Inventarul bunurilor mobile și imobile, proprietate publică sau privată a Comunei Nadrag referitoare la infrastructura de apa si canalizare (Anexa nr. 3).

**Art. 22** Se aprobă Procesul verbal de predare-preluare a bunurilor (Anexa nr. 4).

**Art. 23** Anexele nr.1, 2, 3, 4 fac parte integrantă din prezenta hotărâre.

**Art. 25**. Aducerea la îndeplinire a prezentei hotarari se asigură de catre d-nul primar al comunei Nadrag.

**Art. 26** Prezenta hotărâre a fost adoptată cu 8 voturi pentru, fiind prezenți 8 dintre toti cei 11 membri ai consiliului local.

**Art. 27** Prezenta hotărâre se comunică :

* Instituţiei Prefectului judeţul Timiş .
* Primarului comunei Nădrag
* Serviciului de Alimentare cu Apa și Canalizare Nadrag
* Contabilitate
* Afişare.

Președinte ședință

Neag Cristian

Contrasemnează secretar general : Wagner Dan Antoniu

|  |  |
| --- | --- |
|  |  |